《郑台擢涖郡昭州便道枉驾赋此谢别》
明代·张萱

天南五马忽西驰，却忆琴鸣瘴海时。万里新诗在怀袖，十年阔契念途泥。

隼旗幸驻彝门驾，鳄渚长瞻岘首碑。见说东西将赐履，罗浮遗老正扶藜。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。